**Akademický senát**

**Fakulty humanitných a prírodných vied Prešovskej univerzity**

**v Prešove**

**Opatrenie k realizácii volieb na FHPV PU v podmienkach núdzového stavu a dištančného vzdelávania**

Predseda Akademického senátu Fakulty humanitných a prírodných vied Prešovskej univerzity v Prešove v súvislosti s aktuálnymi skutočnosťami vo vývoji epidemiologickej situácie, s odporúčaniami Ústredného krízového štábu SR, opatreniami rektora Prešovskej univerzity v Prešove a dekanky FHPV PU o úplnom prerušení prezenčnej výučby predkladá Akademickému senátu FHPV PU na schválenie dokument *Opatrenie Akademického senátu FHPV PU k voľbám v podmienkach núdzového stavu a dištančného vzdelávania.* Tento dokument súvisí s potrebou realizácie mimoriadnych volieb do študentskej časti Akademického senátu FHPV PU dištančnou formou prostredníctvom internetového hlasovania.

**Opatrenie Akademického senátu FHPV PU k voľbám v podmienkach núdzového stavu a dištančného vzdelávania**

**Znenie:**

Doplňujúce voľby do študentskej časti Akademického senátu FHPV PU budú realizované dištančnou formou prostredníctvom internetového hlasovania. Počas ich realizácie platia ustanovenia uvedené v dokumente *Zásady volieb do Akademického senátu Fakulty humanitných a prírodných vied,* schváleného Akademickým senátom FHPV PU dňa 3. októbra 2011. Vzhľadom na dištančnú formu volieb sa pri dodržiavaní uvedených zásad vypúšťa článok 7., upravujúci priebeh voľby prezenčným spôsobom. Samotný volebný akt bude prebiehať v online priestore prostredníctvom vhodnej aplikácie.

Opatrenie nadobúda účinnosť dňom jeho schválenia Akademickým senátom FHPV PU prostredníctvom korešpondenčného hlasovania, konaného v dňoch 4.3.2021 až 5.3.2021.

Prešov 2. marca 2021 **prof. RNDr. Robert Ištok, PhD.**

**predseda AS FHPV PU**